## RAZPIS ZA IZVAJALCA TRŽENJA GLASILA ZELENA DEŽELA

**1. UVOD**

**Predstavitev KGZS**

Poslanstvo zbornice je zastopanje javnega interesa, interesov panoge in članov KGZS za zagotavljanje razvoja kmetijstva, gozdarstva in podeželja ter zdravega okolja in zdrave varne hrane za celotno prebivalstvo.

Naloge zbornice so določene v 4. členu Zakona o Kmetijsko gozdarski zbornici Slovenije:

* predstavlja  interese članstva v zakonodajnih  postopkih,
* zagotavlja  brezplačno  tehnično, pravno in  ekonomsko svetovanje v kmetijstvu in gozdarstvu,
* zagotavlja koordinacijo  dveh javnih služb – kmetijskega svetovanja in kontrole in selekcije v živinoreji,
* promovira podeželje, kmetijstvo, gozdarstvo in ribištvo (udeležba na sejmih, organizacija okroglih miz, kongresov, dogodkov….),
* informira člane in širšo javnost o aktualnih dogodkih v kmetijstvu in gozdarstvu  (novinarske konference, izjave za javnost, strokovni članki v različnih revijah in na spletu, **brezplačno glasilo Zelena Dežela**).

**Glasilo Zelena dežela** je na trgu že dobrih 20 let in je eden redkih časopisov, ki ga berejo tako na podeželju kot tudi v mestih. Prejemajo ga skoraj vsi lastniki kmetijskih in gozdnih zemljišč, prebirajo pa ga tudi njihovi družinski člani in prijatelji. Bogate vsebine informativno strokovnega značaja, ki so pomembne tako za velike kot male lastnike, so vodilo Zelene dežele. V njem seznanjamo bralce o različnih temah, razpisih, rokih ter novostih v kmetijstvu in gozdarstvu, pozornost pa pritegnejo tudi sporočila oglaševalcev.

**Tehnične podrobnosti:**

* + - Obseg: 40 ali 48 strani notranjih + 4 strani ovitka
		- Format: 203 mm x 271 mm
		- Frekvenca: 6 x letno (dvomesečnik)
		- Naklada: 102.000 izvodov (okvirna).

**Iščemo izvajalca, ki bo skrbel za trženje glasila za prihodnji dve leti (2025 – 2026).**

**2. TRŽENJE**

**Pogoji:**

* izvajalec ima registrirano dejavnost za oglaševalske in druge storitve ter razpolaga s potrebnim znanjem in kadri, ki so primerno strokovno usposobljeni in imajo ustrezne delovne izkušnje s področja trženja, katere potrebuje naročnik;
* da je za trženje oglasnega prostora namenjeno največ **25%** obsega glasila.

**Dodatne zaveze:**

Prav tako se izvajalec obvezuje, da bo:

* sledil pravilom poslovne stroke in morale, potrebne za izvedbo predmeta storitev in upošteval dobre poslovne običaje,
* deloval v interesu ter v skladu z verjetnimi koristmi naročnika,
* varoval ugled in dobro ime naročnika,
* upošteval navodila in naročila naročnika glede cen oglaševanja ter določanja popustov in plačilnih pogojev naročnikom oglasnega prostora ter posvečanja pozornosti stalnim strankam,
* uresničeval in spoštoval uredniško politiko in strategijo razvoja trženja glasila,
* podajal potencialnim naročnikom oglasnega prostora vse želene informacije o oglaševanju, npr. o rokih oddaje in tehničnih zahtevah priprave oglasov ipd,
* aktivno sodeloval z naročnikom pri reševanju morebitnih reklamacij s strani naročnikov oglasnega prostora,
* najkasneje 7 delovnih dni pred oddajo glasila v tiskarno poslal na enaslov zelena.dezela@kgzs.si seznam oglasov z njihovo velikostjo (ti. rezervacijo oglasnega prostora)
* najkasneje 4 delovne dni pred oddajo glasila v tiskarno poslal naročniku na e-poštni naslov zelena.dezela@kgzs.si (ali drugače, če je tako predhodno dogovorjeno) urejene, lektorirane in oblikovane oglase za tisk,
* predal oglase v ustreznem formatu in resoluciji po specifikaciji, ki jo določi naročnik.
* po izidu posamezne številke najkasneje v 5 delovnih dneh dostavil specifikacijo posameznih oglasov z zneski naročniku
* omogočil naročniku tekoči nadzor in pregled nad opravljenimi storitvami.

**Provizija in plačilo:**

* provizija za opravljeno delo se obračunava od končne neto cene realiziranega in plačanega oglasnega prostora s strani naročnika oglasnega prostora
* po izpolnjenih pogojih iz prejšnje alineje izvajalec izda e-račun, ki ga KGZS plača v 5 delovnih dneh
* izvajalec se v primeru, da je naročnik oglasnega prostora neizterljiv (stečaj, prisilna poravnava, plačilna nesposobnost in podobno), odpove svoji proviziji.

**3. MERILA ZA OCENJEVANJE PONUDB**

* Višina provizije: 100%

V primeru enakih ponudb bo imel prednost ponudnik, ki ima več in boljše reference ter izkušnje s trženjem podobnih glasil.

**4. KAJ MORA PONUDBA VSEBOVATI**

* **Višina provizije** po pogojih prve alineje poglavja Provizija in plačilo
* **Seznam referenc**
* **Kontaktni podatki ponudnika**

**5. POGOJI SODELOVANJA**

Prednost pri izbiri izvajalca imajo tisti ponudniki, ki bodo ponudili nižjo provizijo, poznajo tematiko in imajo reference s trženjem podobnih glasil.

Z izbranim izvajalcem bomo sklenili pogodbo za **dve leti**, torej za leti 2025 in 2026.

Rok za oddajo ponudb je **24. januar 2025.**

**6. NAVODILA ZA ODDAJO PONUDB**

Ponudbe se pošljejo po epošti na enaslov zelena.dezela@kgzs.si najkasneje do vključno **24. januarja**.

**6. KONTAKTNE INFORMACIJE ZA DODATNA VPRAŠANJA**

Dodatne informacije lahko dobite na enaslovu zelena.dezela@kgzs.si ali po telefonu 041 779 132 (Robert Peklaj).